ไทยพบผู้ติดเชื้อ “โควิด” เพิ่ม 6 ราย ใน 3 จังหวัดภาคใต้ รวมป่วยสะสม 3,015 คน ไร้เสียชีวิต
ไทยพบผู้ติดเชื้อ "โควิด" เพิ่ม 6 ราย ใน 3 จังหวัดภาคใต้ รวมป่วยสะสม 3,015 คน ไร้เสียชีวิต! 
ไทยพบผู้ติดเชื้อ "โควิด" เพิ่ม 6 ราย ใน 3 จังหวัดภาคใต้ รวมป่วยสะสม 3,015 คน ไร้เสียชีวิต!
11 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 11 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุว่า พบผู้ติดเชื้อโควิด-19 เพิ่ม 6 ราย รวมผู้ป่วยสะสม 3,015 ราย รักษาหายเพิ่ม 2 ราย
รักษาหายแล้ว รวม 2,796 ยังรักษาอยู่ 163 ราย
ไม่มีผู้สียชีวิต ทำให้ยอดผู้เสียชีวิต คงที่ 56 ราย
สำหรับผู้ป่วยรายแรก เป็นเด็กชาย อายุ 6 ปี อยู่จังหวัดนราธิวาส มีประวัติสัมผัสใกล้ชิดผู้ป่วยยืนยันก่อนหน้านี้คือคุณพ่อ
ผู้ป่วยรายที่ 2-4 เป็นผู้ป่วยอยู่ที่จังหวัดภูเก็ต ที่มีประวัติเสี่ยงจากการไปสถานที่ชุมนุมชนชน เช่น ห้างสรรพสินค้า ตลาดนัด สถานที่ท่องเที่ยว และอาชีพเสี่ยง ทำงานในสถานที่แออัด พบปะผู้คน หรือนักท่องเที่ยว เป็นต้น
โดยผู้ป่วยที่มีประวัติเสี่ยงจากการไปสถานที่ชุมนุมชนชน เป็นชายไทย อายุ 19 ปี มีประวัติไปสถานที่ชุมนุมชน เริ่มป่วยด้วยอาการไข้ ปวดศรีษะ ถ่ายเหลว หายใจเหนื่อยในวันที่ 5 พ.ค.
ส่วนผู้ป่วยที่ประกอบอาชีพเสี่ยง ทำงานในสถานที่แออัด พบปะผู้คน หรือนักท่องเที่ยว ได้แก่
ชายไทย อายุ 29 ปี อาชีพตำรวจ เริ่มป่วยด้วยอาการไอ เจ็บคอ มีเสมหะ ในวันที่ 2 พ.ค.
หญิงไทย อายุ 23 ปี อาชีพพนักงานบริษัท พบลูกค้าเป็นบางโอกาส เริ่มป่วยด้วยอาการไข้ หายใจเหนื่อย วันที่ 2 พ.ค.
หญิงไทย อายุ 29 ปี อาชีพพนักงานขายของในร้านค้า เริ่มป่วยด้วยอาการไข้ หายใจเหนื่อย ปวดกล้ามเนื้อ ในวันที่ 7 พ.ค.
อีกราย เป็นผู้ป่วยจากการค้นหาเชิงรุก ที่จ.ยะลา เป็นชายไทย อายุ 22 ปี มีประวัติสัมผัสผู้ป่วยยืนยันกลับจากมาเลเซีย เริ่มป่วยด้วยอาการมีน้ำมูก และเสมหะ ในวันที่ 1 พ.ค.